Twee van SA op Britse lys van rykstesArgieffoto Die Suid-Afrikaanse sakemagnaat Nathan Kirsh het 17de plek behaal en is glo sowat R93 miljard sterk, terwyl Nicky Oppenheimer en familie die 19de plek gehaal het met ŉ waarde van sowat R83.6 miljard in hul geldkoffers. Die Oekraïnse-sakeman Len Blavatnik is bo-aan die lys met ŉ persoonlike rykdom van sowat R240 miljard. Blavatnik, ŉ belegger in verskeie industrieë, insluitend olie, petrochemikalieë en media, was verlede jaar in die vierde plek. Die broers Sri en Gopi Hinduja is ŉ kortkop agter Blavatnik gelys met hul fortuin van sowat R239 miljard. Volgens die lys het Brittanje se rykste individue en families nou ŉ gekombineerde waarde van net meer as 10,053 biljoen, meer as dubbel die rykdom van tien jaar gelede. Dit is ook nie meer so maklik vir alledaagse miljoenêrs of selfs multi-miljoenêrs om op die lys te pryk nie, aangesien ŉ individu nou ten minste R1,8 miljard (£100 miljoen) werd moet wees om op die lys te verskyn. Ander bekendes op die lys sluit in Lakshmi Mittal en familie, eienaars van ArcerlorMittal, Roman Abramovich, die eienaar van Chelsea Football Club, en Richard Branson, die entrepreneur agter die Virgin-handelsmerk. Die eerste 20 op die “Sunday Times Rich List” is: Fin24